b'\n_START_ARTICLE_\nOsnovna \xc5\xa1ola Riharda Jakopi\xc4\x8da\n_START_PARAGRAPH_\nOsnovna \xc5\xa1ola Riharda Jakopi\xc4\x8da je osnovna \xc5\xa1ola v osrednji \xc5\xa0i\xc5\xa1ki oz. Na Jami (Ljubljana) na Der\xc4\x8devi ulici 1. V bli\xc5\xbeini \xc5\xa1ole je Hotel M, Kino \xc5\xa0i\xc5\xa1ka, Zdravstveni dom \xc5\xa0i\xc5\xa1ka ..._NEWLINE_Poimenovana je po slovenskemu slikarju Rihardu Jakopi\xc4\x8du, ki je \xc5\xbeivel v neposredni bli\xc5\xbeini.\n_START_SECTION_\nZgodovina\n_START_PARAGRAPH_\n\xc5\xa0olo je ustanovila leta 1965 Ob\xc4\x8dina Ljubljana-\xc5\xa0i\xc5\xa1ka kot Osnovna \xc5\xa1ola Na Jami, a je bila \xc5\xbee novembra istega leta preimenovana v trenutni naziv na predlog krajanov; sprememba imena naj bi tako odra\xc5\xbealo ve\xc4\x8dji pomen u\xc4\x8denja likovne umetnosti na \xc5\xa1oli. Prvotno je \xc5\xa1ola imela 20 u\xc4\x8dilnic, 6 kabinetov, veliko predavalnico in dve telovadnice na skupaj 3615 kvadratnih metrov uporabne povr\xc5\xa1ine; sprejela je lahko do 1200 u\xc4\x8dencev._NEWLINE_Pred \xc5\xa1olo je bil postavljen tudi prvi spomenik Jakopi\xc4\x8du (leta 1969), zato je \xc5\xa1ola od 1993. leta tudi skrbnik njegovega groba na ljubljanskih \xc5\xbdalah.'